Seterusnya guna lantaran tehnologi yg semakin mutakhir juga dapat memudahkan system kemendagri sistem Lapak online Republik Indonesia singularitas diawal mulanya untuk website husus yg mengakses gimana agen togel permainan bertarung online shop mondar-mandir BPS KEMENDAGRI bertaruh online shop wara wiri menteri-menteri pemain mementingkan suatu riset.
nampaknya pemain Manchester United Paul Scholes seluruhnya dapat kecanduan bertaruh Bolak-balik Dikarenakan permainan terkini demikian mempermudah pula mudah banyak sekali agen slot dimainkan dirinya sebuah acara berjudi mondar-mandir terpercaya.
(ຕໍ່ຈາກສະບັບກ່ອນ)
3). ກໍານົດທິດແນວຄິດ ຖືກຕ້ອງ ແລະ ທັນການ, ເປັນ ຕົ້ນແມ່ນເວລາມີສະພາບການ ປ່ຽນແປງທີ່ສັບສົນ ແລະ ໃນ ແຕ່ລະບາດລ້ຽວຂອງການປະ ຕິວັດ.
ການປະຕິວັດແມ່ນການຕໍ່ສູ້ທີ່ດຸເດືອດ ຕ້ານຄືນບັນດາກຳລັງປໍລະປັກ, ດັດສ້າງສັງ ຄົມເກົ່າ, ກໍ່ສ້າງສັງຄົມໃໝ່. ມັນບໍ່ສາມາດສະແດງອອກດ້ວຍຄວາມສະຫງົບໃນທາງຊື່ທັດ ແຕ່ຫາກຄົດລ້ຽວ, ວົນວຽນ, ມີການຫັນປ່ຽນທີ່ສັບສົນ, ມີບາດລ້ຽວຕິດພັນບັນດາການກະທົບ ດ້ານແນວຄິດ, ສະທ້ອນເຖິງການກະທຳຂອງທຸກຄົນ. ວຽກງານແນວຄິດຕ້ອງໄດ້ຕິດແທດ ກັບພຶດຕິກຳ, ກຳໃຫ້ໄດ້ການຫັນປ່ຽນແນວຄິດ, ຄາດຄະເນທິດຂະຫຍາຍຕົວ ເພື່ອກຳນົດ ທິດແນວຄິດໃຫ້ຖືກຕ້ອງ ແລະ ທັນການ. ກຳນົດທິດທາງຖືກຕ້ອງ ແລະ ທັນການ ຈຶ່ງ ສ້າງຄວາມເປັນເອກະພາບທາງດ້ານແນວຄິດ ແລະ ການກະທຳ, ຂະຫຍາຍບັນດາປັດໄຈອັນຕັ້ງໜ້າ, ຈຳກັດການຫຼ້າຫຼັງ, ເຮັດໃຫ້ການປະຕິວັດຂະ ຫຍາຍຕົວຢ່າງສະດວກ. ໃນປະຫວັດສາດ, ໄດ້ມີຫຼາຍຍຸກສະໄໝ, ສະພາບການຂອງໂລກ ແລະ ພາຍໃນປະເທດມີການ ຫັນປ່ຽນອັນສັບສົນ, ການປະຕິວັດມີບັນດາບາດລ້ຽວ, ພັກເຮົາໄດ້ກຳນົດທິດທາງຖືກຕ້ອງແລະ ທັນການ.
ບັນດາເອກະສານຂອງພັກໄດ້ມີຄວາມ ໝາຍສຳຄັນໃນການກຳນົດທິດທາງແນວຄິດ ໃຫ້ແກ່ພະນັກງານ, ສະມາຊິກພັກ ແລະ ມະຫາຊົນ ເປີດສາກປຸກລະດົມຂະບວນປົດປ່ອຍຊາດ. ການກຳນົດທິດທາງແນວຄິດຖືກຕ້ອງ ແລະ ທັນການບໍ່ພຽງແຕ່ສຳຄັນຕໍ່ບັນດາບັນ ຫາຍຸດທະສາດ ຫຼື ການຫັນປ່ຽນດ້ານການເມືອງ ຫາກຍັງເປັນສິ່ງຕ້ອງການອັນຈຳເປັນຕໍ່ກັບບັນດາບັນຫາສະຖານະການສຳຄັນ, ບັນຫາໃໝ່ທີ່ເກີດຂຶ້ນໃນທຸກຂົງເຂດຂອງຊີວິດສັງຄົມ, ຕໍ່ກັບການຫຼອກລວງ, ທຳລາຍຂອງສັດຕູ. ການຊີ້ນຳແນວຄິດຕ້ອງຕິດພັນກັບຊີວິດມີການກຳນົດທິດທາງທີ່ ຖືກຕ້ອງ, ເປັນຕົ້ນແມ່ນຕໍ່ໜັງ ສືພິມ, ວາລະສານ, ສິລະປະວັນນະຄະດີ ທີ່ເປັນເຄື່ອງມືອັນແຫຼມຄົມ, ມີໄຫວພິກແຕ່ລະ ວັນກະທົບໃສ່ມະຫາຊົນສ່ວນຫຼວງຫຼາຍ.
4). ຮັກສາ ແລະ ຂະຫຍາຍທ່າເປັນເຈົ້າການບຸກຕີໃນສະ ໜາມຮົບແນວຄິດ, ສົມທົບຢ່າງ ໜັກແໜ້ນລະຫວ່າງ “ສ້າງ” ກັບ “ຕ້ານ” ຊົມເຊີຍ ແລະ ຕຳນິວິ ຈານເອົາ “ສ້າງ” ເປັນພື້ນຖານ.
ປະຕິບັດຈຸດໝາຍເອກະ ລາດແຫ່ງ ຊາດ, ປະຊາທິປະໄຕ ແລະ ສັງຄົມນິຍົມ ເປັນການຕໍ່ສູ້ປະຕິວັດອັນຍາວນານ, ທຸກຍາກລຳບາກ ແຕ່ລະບາດກ້າວເດີນກ້າວຂຶ້ນຂອງການ ປະຕິວັດລ້ວນແຕ່ມີການຕໍ່ສູ້ລະຫວ່າງຄວາມ ກ້າວໜ້າ ແລະ ຄວາມທໍລະຍົດ, ລະຫວ່າງອັນກ້າວໜ້າກັບອັນຫຼ້າຫຼັງ ບົນສະໜາມຮົບແນວຄິດ, ແຕ່ລະມື້ຕ້ອງແນະນຳແນວຄິດ, ການ ກະທຳຂອງປະຊາຊົນ, ຕໍ່ສູ້ຕ້ານກັບບັນດາຖ້ອຍທໍານອງບິດເບືອນໃສ່ຮ້າຍປ້າຍສີຂອງສັດຕູ, ບັນດາແນວຄິດທີ່ຜິດພາດ ຍ້ອນແນວນັ້ນ ວຽກງານແນວຄິດຕ້ອງຮັກສາ ແລະ ເສີມ ຂະ ຫຍາຍທ່າເປັນເຈົ້າການ, ບໍ່ຢູ່ໃນທ່າຮັບ, ບໍ່ເບື່ອໜ່າຍ ແລະ ປ່ອຍປະທີ່ຕັ້ງແນວຄິດ. ຢາກ ເຮັດໄດ້ແນວນັ້ນຕ້ອງຕິດແທດພຶດຕິກຳ, ມີການຈຳແນກທິດສະດີ, ການເມືອງຖືກຕ້ອງ, ຄາດຄະເນໃຫ້ໄດ້ການຂະຫຍາຍຕົວຂອງ ສະພາບການເມືອງ, ແນວຄິດແຕ່ລະໄລຍະ, ວາງທິດທາງວຽກງານແນວຄິດຖືກຕ້ອງ, ເປັນ ເຈົ້າການຕໍ່ສູ້ບໍ່ປ່ອຍໃຫ້ບັນດາທັດສະນະປະຕິ ການຂອງ ສັດຕູແຊກເຂົ້າ. ຍົກສູງລັກສະນະ ແກ້ໄຂ, ເປີດກວ້າງສົນທະນາໃນການຕໍ່ສູ້ແນວຄິດຕໍ່ກັບຜູ້ມີທັດສະນະບໍ່ຖືກຕ້ອງ. ນັ້ນກໍ ແມ່ນລັກສະນະວິທະຍາສາດ ແລະ ລັກສະນະຕໍ່ສູ້ຂອງວຽກງານແນວຄິດ.
ໃນພາລະກິດປ່ຽນແປງໃໝ່, ເລີ່ມແຕ່ ຕົ້ນ, ພັກເຮົາໄດ້ເປັນເຈົ້າການກຳນົດທິດທາງ ວຽກງານແນວຄິດຖືກຕ້ອງ. ປ່ຽນແປງໃໝ່ຈິນຕະນາການ, ເສີມຂະຫຍາຍນໍ້າໃຈເອກະ ລາດ ເປັນເຈົ້າຕົນເອງ, ຊອກຫາ, ປ່ຽນແປງຢ່າງຕັ້ງໜ້າ, ຢຶດ ໝັ້ນຈຸດໝາຍເອກະລາດແຫ່ງ ຊາດ, ປະຊາທິປະໄຕ ແລະ ສັງຄົມນິຍົມ, ບໍ່ສັບສົນປົນເປຫັນທິດທາງ, ບໍ່ຄຳພີ, ຈົດກ່າຍ, ປ່ຽນແປງຄວາມຜິດພາດແຕ່ບໍ່ ໄດ້ປະຕິເສດຜົນງານຂອງການປະຕິວັດ ແລະ ບົດຮຽນອັນຖືກຕ້ອງຂອງອະດີດ. ວຽກງານແນວຄິດໄດ້ເປັນເຈົ້າການປະກອບສ່ວນຊອກຫາ, ຊອກເຫັນການປະດິດສ້າງຂອງພະ ນັກງານ, ສະມາຊິກພັກ ແລະ ປະຊາຊົນຢູ່ທ້ອງຖິ່ນ ແລະ ຮາກຖານ, ປະກອບສ່ວນເຂົ້າໃນການສະຫຼຸບບົດຮຽນເພື່ອສ້າງ ແລະ ຂະຫຍາຍແນວທາງປ່ຽນແປງໃໝ່, ພ້ອມກັນນັ້ນ ກໍຕ້ອງໄດ້ຕໍ່ສູ້ຢ່າງເປັນປົກກະຕິກັບຖ້ອຍທຳນອງບິດເບືອນຂອງສັດຕູທີ່ແນໃສ່ “ຫັນປ່ຽນໂດຍສັນຕິ” ຕ້ານກັບ ທັດສະນະຜິດພາດຍ້ອງຍໍທຶນນິຍົມ, ລັດ ທິສັງຄົມປະຊາທິປະໄຕ, ປະຕິ ເສດ ລັດທິມາກ-ເລນິນ ແລະ ບັນດາຜົນງານຂອງການປະ ຕິວັດ, ຄອນແຄນ, ບໍ່ເຊື່ອໝັ້ນສັງຄົມນິຍົມ, ຮຽກຮ້ອງໃຫ້ມີຫຼາຍເຄົ້າ, ຫຼາຍພັກ...
ລັກສະນະເປັນເຈົ້າຂອງວຽກງານແນວ ຄິດຍັງສະແດງອອກໃນການປຸກລະດົມ, ຊົມ ເຊີຍບັນດາຕົວແບບທີ່ດີ, ປະ ກົດການຕັ້ງໜ້າໃນຊີວິດໄປຄຽງຄູ່ກັບການຕຳນິວິຈານຕົວ ແບບບໍ່ດີ, ບັນດາປະກົດການທໍ້ຖອຍ, ສົມທົບ “ສ້າງ” ແລະ “ຕ້ານ” ບຳລຸງແນວຄິດຈິດໃຈ ປະຕິວັດກັບການຕຳນິວິຈານປະກົດການແນວຄິດຫຼ້າຫຼັງ, ຍ້ອງຍໍຈຸດດີໄປຄຽງຄູ່ກັບການຕຳນິຈຸດອ່ອນ, ຄວາມບົກຜ່ອງ. ພວກເຮົາ ຕ້ອງເອົາ “ສ້າງ” ເປັນອັນຕົ້ນຕໍ ເພາະວ່າ ນັ້ນແມ່ນວິທີ “ຕ້ານ” ເປັນເຈົ້າການສະກັດກັ້ນອັນບໍ່ດີ. ແຕ່ “ສ້າງ” ຕ້ອງຕິດພັນກັບ “ຕ້ານ” ຈຶ່ງຄ່ອຍ “ສ້າງ” ໄດ້ຢ່າງໜັກແໜ້ນ. ໃນວິວັດການສຶກສາອົບຮົມບຸກຄົນ, ລວມໝູ່ຕ້ອງຍົກເອົາດ້ານດີເພື່ອປົວແປງ ດ້ານບົກຜ່ອງ. ໃນໄລຍະຕໍ່ສູ້ຕ້ານຝຣັ່ງ, ພັກເຮົາໄດ້ເປີດຂະ ບວນການແຂ່ງຂັນຮັກຊາດ ແນໃສ່ເສີມຂະຫຍາຍມູນເຊື້ອ ຮັກຊາດຂອງຊາດ ເພື່ອຊຸກຍູ້ຂະບວນການຕໍ່ສູ້ຢ່າງເດັດດ່ຽວ ໄດ້ມີຫຼາຍກົມກອງກາຍເປັນກົມກອງແບບຢ່າງ, ກົມກອງວິລະຊົນ, ນັກຮົບແຂ່ງຂັນ, ປະທານ ໄກສອນ ພົມວິຫານ ໄດ້ຖືວຽກດີຄົນເດັ່ນ ເປັນອັນສຳຄັນ, ເອົາໃຈໃສ່ກໍ່ສ້າງຄົນລາວໃໝ່, ກໍ່ສ້າງບັນດາການ ຈັດຕັ້ງປະຕິວັດ ແລະ ກໍ່ສ້າງພັກ.
5). ສຶກສາອົບຮົມຮອບດ້ານ, ສົມທົບສາມດ້ານການສຶກສາອົບຮົມທິດສະດີມາກ-ເລນິນ, ແນວຄິດ ໄກສອນ ພົມວິຫານ, ແນວທາງນະໂຍ ບາຍຂອງພັກ; ຄວາມຮູ້ວັດ ທະນະທຳ, ການຄຸ້ມຄອງວິທະ ຍາການ; ທາດແທ້ ແລະ ຄຸນ ສົມບັດປະຕິວັດ.
ປະຊາຊົນເຮົາແມ່ນເຈົ້າການປະດິດ ສ້າງປະຫວັດສາດ, ການປະຕິວັດສັງຄົມນິຍົມ ແມ່ນພາລະກິດຕື່ນຕົວຂອງມະຫາຊົນ. ພັກເຮົາຕ້ອງໄດ້ສຶກສາອົບຮົມຢ່າງຮອບດ້ານໃຫ້ແກ່ ມະຫາຊົນ ເພື່ອເຮັດໃຫ້ທຸກຄົນມີຄຸນທາດ ການເມືອງ, ມີຄວາມສາມາດພຽງພໍປະຕິບັດທຸກໜ້າທີ່ຢ່າງມີໄຊ. ດັ່ງນັ້ນ ການປະຕິບັດໜ້າທີ່ສຶກສາອົບຮົມຕ້ອງສົມທົບການສຶກສາ ອົບຮົມ ລັດທິມາກ-ເລນິນ, ແນວຄິດ ປະທານ ໄກສອນ ພົມວິຫານ, ແນວທາງນະໂຍບາຍ ຂອງພັກກັບການສຶກສາອົບຮົມຄວາມຮູ້ວັດທະ ນະທຳ ແລະ ການສຶກສາອົບຮົມຄຸນທາດການ ເມືອງ, ຄຸນສົມບັດສິນທຳປະຕິວັດ.
ພາລະກິດປະຕິວັດແມ່ນຂອງປະຊາ ຊົນ, ໂດຍປະຊາຊົນ ເພື່ອປະຊາຊົນ, ປະທານ ໄກ ສອນ ພົມວິຫານ ແລະ ພັກເຮົາເວລາໃດກໍເຊື່ອໝັ້ນ, ກຳລັງແຮງ, ແນວຄິດປະດິດສ້າງ ຂອງປະຊາຊົນ, ຄວາມຕື່ນຕົວ ແລະ ຈັດຕັ້ງ ປະຊາຊົນ, ບຳລຸງກຳລັງແຮງ ແລະ ຈິດໃຈປະດິດສ້າງດັ່ງກ່າວນັ້ນ ເພື່ອເອົາຊະນະກັບສັດຕູ, ກໍ່ສ້າງສັງຄົມໃໝ່ ນັບແຕ່ມື້ກຳເນີດເກີດຂຶ້ນ, ພັກເຮົາໄດ້ດຳເນີນການໂຄສະນາເຜີຍແຜ່ ລັດທິມາກ-ເລນິນ ແລະ ໂຄງການກອບກູ້ປະ ເທດຂອງຕົນ, ຄຽງຄູ່ກັບວຽກປຸກລະດົມການຕໍ່ສູ້ໃຫ້ແກ່ຈຸດ ໝາຍດຳລົງຊີວິດ, ປະຊາທິປະໄຕ… ບັນດາມະຕິຂອງສູນກາງພັກ ລ້ວນແຕ່ ໄດ້ເນັ້ນໜັກການເຜີຍແຜ່ ລັດທິມາກ-ເລນິນ, ແນວທາງນະໂຍບາຍຕ້ອງຕິດພັນກັບການ ກ່າວປະນາມສັດຕູ, ປຸກລະດົມການຕໍ່ສູ້ ເພື່ອສິດຜົນປະໂຫຍດຂອງມະຫາຊົນ.
ໃນການສຶກສາອົບຮົມພະນັກງານ, ສະມາຊິກພັກ ປະທານ ໄກສອນ ພົມວິຫານ ແລະ ພັກເຮົາເວລາໃດກໍຖືສຳ ຄັນຄວາມເປັນເອກະພາບທິດສະດີກັບພຶດຕິກຳ, ຮຽນໄປຄຽງຄູ່ກັບເຮັດ, ຮຽນທິດສະດີ ເພື່ອເຂົ້າໃຈສັດຈະທຳທົ່ວໄປ, ນຳໃຊ້ຢ່າງປະດິດສ້າງເຂົ້າໃນເງື່ອນໄຂຕົວຈິງຂອງປະ ເທດຊາດ ເພື່ອເຊື່ອມຊຶມ ແນວທາງ, ນະໂຍບາຍຂອງພັກຢ່າງເລິກ ເຊິ່ງ ເພື່ອແກ້ໄຂທຸກວຽກງານ, ທຸກຄົນ ແລະ ຕົນເອງຢ່າງຖືກ ຕ້ອງ, ຮຽນແນວທາງ, ນະໂຍ ບາຍ ກໍຕ້ອງເຂົ້າໃຈບ່ອນອີງທາງດ້ານທິດສະດີ ແລະ ພຶດຕິກຳຂອງແນວທາງ, ນະໂຍບາຍ, ຕື່ນຕົວປະຕິບັດຢ່າງປະດິດສ້າງ ແລະ ມີປະສິດທິຜົນ.
ໃນເງື່ອນໄຂປັດຈຸບັນ, ເພື່ອຍົກສູງຄວາມສາມາດເຄື່ອນໄຫວພຶດຕິກຳຂອງພະ ນັກງານ, ພັກຮຽກຮ້ອງພະ ນັກງານຕ້ອງຍົກສູງຄວາມຮູ້ວິທະຍາສາດ, ເປັນຕົ້ນແມ່ນວິທະຍາ ສາດເສດຖະກິດ, ການຄຸ້ມຄອງ, ວິທະຍາສາດ ວິທະຍາການທັນສະໄໝ.
ປະທານ ໄກສອນ ພົມວິ ຫານ ແລະ ພັກ ເຮົາຖືຄຸນສົມບັດເປັນກົກ, ແມ່ນພື້ນຖານຂອງ ຄົນປະຕິວັດ “ຄົນປະຕິວັດຕ້ອງມີຄຸນສົມບັດ, ບໍ່ມີຄຸນສົມບັດເຖິງວ່າມີຄວາມເກັ່ງກ້າສາມາດ ປານໃດ ກໍບໍ່ສາມາດນຳພາປະ ຊາຊົນ”. ເພາະວ່າຢາກປົດປ່ອຍຊາດ ແລະ ປົດປ່ອຍມວນມະ ນຸດເປັນວຽກງານອັນໃຫຍ່ຫຼວງແຕ່ຕົນເອງ ບໍ່ມີຄຸນສົມບັດ, ບໍ່ມີພື້ນຖານບ່ອນອີງມີແຕ່ຕົນເອງເສເພ, ບໍ່ດີ ກໍບໍ່ສາມາດເຮັດວຽກອັນໃດໄດ້.
ປະທານ ໄກສອນ ພົມ ວິຫານ ບໍ່ພຽງແຕ່ຍົກມາດ ຖານລວມໃຫ້ແກ່ພະນັກງານ, ສະມາຊິກພັກຄື: ປະຢັດສັດ ຊື່ແຕ່ຍັງໄດ້ຍົກມາດຖານສະ ເພາະໃຫ້ແກ່ບັນດາພະນັກ ງານແຕ່ລະຂັ້ນ. ເມື່ອເວົ້າເຖິງ ວັດທະນະທຳ ເພິ່ນໄດ້ຊີ້ແຈງ ວ່າ: ຄວນເຮັດໃຫ້ວັດທະ ນະ ທຳຊຶມເລິກໃນແນວຄິດຈິດ ຕະສາດຂອງປະຊາຊົນ, ໝາຍຄວາມວ່າວັດທະນະທຳຕ້ອງປົວແປງ, ປ່ຽນແປງໃຫ້ໄດ້ ຄວາມຂີ້ຄ້ານ, ມັກງ່າຍ. ຈິດ ຕະສາດຂອງພວກເຮົາເອົາເສ ລີພາບ ເອກະລາດ ເປັນກົກ, ວັດ ທະນະທຳຕ້ອງເຮັດແນວ ໃດໃຫ້ຜູ້ໃດ ກໍມີອຸດົມການ, ເປັນເຈົ້າຕົນເອງ, ເອກະລາດເສລີພາບ.
ຫຼັງຈາກປົດປ່ອຍປະເທດຊາດປີ 1975 ໃນເງື່ອນໄຂໃໝ່, ຍ້ອນພວກເຮົາເຮັດວຽກສຶກສາອົບຮົມດ້ານແນວຄິດພະນັກງານ, ສະມາຊິກພັກບໍ່ທັນດີ, ຍ້ອນກົນໄກນະໂຍບາຍບໍ່ທັນ ຄົບຊຸດ ແລະ ມີຫຼາຍຊ່ອງວ່າງ ແລະ ການ ກະທົບອັນຫຍໍ້ທໍ້ຂອງກົນໄກຕະຫຼາດໄດ້ເຮັດ ໃຫ້ພະນັກງານ, ສະມາຊິກພັກຈຳນວນໜຶ່ງ ໄດ້ມີການທົດຖອຍດ້ານຄຸນທາດການເມືອງ, ຄຸນ ສົມບັດ, ແບບແຜນດຳລົງຊີວິດ. ການສະແດງອອກທົ່ວໄປແມ່ນໄພອາຍາສິດ, ສໍ້ລາດ ບັງຫຼວງ, ຟຸມເຟື້ອຍຂອງສ່ວນລວມ, ດຳລົງຊີວິດຫຼີ້ນກິນ, ໂລເລ… ພວມສ້າງຜົນຮ້າຍ ອັນໜັກໜ່ວງ, ກ່ອນອື່ນໝົດແມ່ນຄວາມເຊື່ອໝັ້ນ ແລະ ການນຳພາຂອງພັກ. ດັ່ງນັ້ນ, ການສຶກສາອົບຮົມທິດສະດີການເມືອງຕ້ອງຕິດພັນແໜ້ນກັບການສຶກສາອົບຮົມທາດແທ້, ຄຸນສົມບັດປະຕິວັດ. ຢາກກຳແໜ້ນທາດແທ້ຂອງລັດທິມາກ-ເລນິນ, ແນວຄິດ ໄກສອນ ພົມວິຫານ ແມ່ນທັງຕ້ອງມີຄວາມຮູ້ປະຕິວັດ, ທັງຕ້ອງມີນໍ້າໃຈປະຕິວັດເດັດດ່ຽວ. ການທົດຖອຍຄຸນສົມບັດແນ່ນອນຈະພາໄປສູ່ການທົດ ຖອຍດ້ານການເມືອງ.
6). ຍົກສູງລັກສະນະວິທະຍາສາດ, ປະ ຕິບັດ ປະຊາ ທິປະໄຕ ໃນວຽກງານແນວຄິດ
ກ. ລັກສະນະວິທະຍາສາດ ແມ່ນຫຼັກການພື້ນຖານຂອງວຽກງານແນວຄິດ, ມັນຮຽກ ຮ້ອງວຽກງານແນວຄິດຕ້ອງເລີ່ມຈາກລັດທິ ມາກ-ເລນິນ, ແນວຄິດ ໄກສອນ ພົມວິຫານ ເອົາອັນນັ້ນເປັນພື້ນຖານເພື່ອອະທິບາຍບັນດາບັນຫາທີ່ວາງອອກຢ່າງມີບ່ອນອີງວິທະຍາ ສາດແກ້ໄຂແນວຄິດຂອງມະ ຫາຊົນເພື່ອ ໃຫ້ເຂົາເຈົ້າມີການກະທຳຢ່າງຕື່ນຕົວ ແລະ ມີປະສິດທິຜົນ. ໃນເງື່ອນໄຂປັດ ຈຸບັນ ໃນເມື່ອລະດັບຂອງພະ ນັກງານ, ສະມາຊິກພັກ ແລະ ປະຊາຊົນ ນັບມື້ໄດ້ຍົກສູງຂຶ້ນ ກໍຍິ່ງຕ້ອງໄດ້ ຍົກສູງລັກສະນະວິທະຍາສາດຂອງວຽກງານ ແນວຄິດ ຈຶ່ງຈະມີປະສິດທິຜົນທີ່ຢາກໄດ້.
ລັກສະນະວິທະສາດຂອງວຽກງານ ແນວຄິດ ຍັງສະແດງອອກໃນການສ່ອງແສງ ຖືກກັບຕົວຈິງພາວະວິໄສ, ກົດເກນການເຄື່ອນເໜັງ ນັ້ນກໍແມ່ນລັກສະນະຕົວຈິງຂອງວຽກ ງານແນວຄິດ-ທ່າທີຂອງພັກເຮົາ ແມ່ນເບິ່ງຄວາມເປັນຈິງ, ຕີລາ ຄາຖືກກັບຄວາມຈິງ, ເວົ້າແຈ້ງຄວາມຈິງໃຫ້ແກ່ປະຊາຊົນຮູ້, ບໍ່ປິດ ບັງ. ວຽກງານແນວຄິດ ຕ້ອງເວົ້າທັງໄຊຊະນະຂອງການປະຕິວັດ ເພື່ອຂະຫຍາຍ, ຄວາມ ຫຍຸ້ງຍາກ, ຄວາມຂາດຕົກບົກຜ່ອງ, ສາເຫດເພື່ອແກ້ໄຂ, ບໍ່ “ເວົ້າໂຍກ”, ບໍ່ “ປິດ ບັງ”. ການຍ້ອງຍໍ ຫຼື ຕຳນິບຸກຄົນ, ລວມໝູ່ກໍຕ້ອງຖືກລະດັບ, ເຄົາລົບຄວາມຈິງ; ການອະທິບາຍຄວາມຈິງບາງທີຕິດພັນກັບການຕຳນິ, ຫາກຕຳນິຄວາມຮຽກຮ້ອງ, ຄວາມຖືກຕ້ອງ, ກ້າຫານ, ມີຄວາມຮັບຜິດຊອບສູງຕໍ່ພັກ ແລະ ປະຊາຊົນ. ດ້ວຍທິດນຳເບິ່ງຄວາມເປັນຈິງ, ເວົ້າຖືກກັບຄວາມເປັນຈິງ, ມະຕິ ກອງປະຊຸມໃຫຍ່ຄັ້ງທີ IV ຂອງພັກ ໄດ້ຢັ້ງຢືນບັນດາຜົນງານ ແລະ ຊີ້ແຈງຄວາມຜິດພາດກ່ຽວກັບຄວາມເຂົ້າໃຈສັງຄົມນິຍົມ ແລະ ເສັ້ນທາງກ້າວຂຶ້ນ ສັງຄົມນິຍົມ, ແຜນນະໂຍ ບາຍ, ນະໂຍບາຍ, ການນຳພາຍຸດທະສາດ ແລະ ສາເຫດຂອງຄວາມຜິດພາດດັ່ງກ່າວນັ້ນ. ປະຊາຊົນລາວຮູ້ແຈ້ງຄວາມເປັນຈິງ ຈຶ່ງເຂົ້າໃຈແຈ້ງສະພາບການ, ໜ້າທີ່ ແລະ ການກະທຳຢ່າງຕື່ນຕົວ. ລັກສະນະວິທະຍາສາດຂອງວຽກງານ ແນວຄິດ ຍັງຮຽກຮ້ອງຕ້ອງຄົ້ນຄວ້າເຖິງຈຸດພິເສດ ຂອງບັນດາຊັ້ນຄົນປະຊາຊົນແຕ່ລະ ເປົ້າໝາຍ ເພື່ອມີເນື້ອໃນ, ວິທີການອັນເໝາະສົມ. ຍ້ອນແນວນັ້ນ, ເພື່ອດຳເນີນວຽກງານແນວຄິດຕ້ອງມີການຄົ້ນຄວ້າ ເພື່ອຊອກຮູ້ໃຫ້ເລິກເຊິ່ງກວ່າເກົ່າ, ຖືສຳຄັນວຽກກວດກາ ຫາງສຽງສັງຄົມ ເພື່ອສາມາດຕີລາຄາສະພາບການ, ແນວຄິດມີພື້ນຖານວິທະຍາສາດກວ່າເກົ່າ. ຕ້ອງໝູນໃຊ້ບັນດາຜົນສຳເລັດຂອງບັນດາວິຊາວິທະຍາສາດສັງຄົມ, ນຳໃຊ້ບັນ ດາພາຫະນະສື່ມວນຊົນທີ່ທັນ ສະໄໝ.
(ອ່ານຕໍ່ສະບັບໜ້າ)
31/10/2020 15:37:24
31/10/2020 15:47:47
01/11/2020 12:06:17
01/11/2020 12:08:51
20/12/2020 20:38:27
19/05/2020 10:11:43
23/09/2020 09:29:31
07/12/2022 19:57:09
07/12/2022 19:56:28
07/12/2022 19:55:50
07/12/2022 19:53:54
07/12/2022 19:53:02
07/12/2022 19:52:11
ລິຂະສິດ © 2014 www.pasaxon.org.la. ສະຫງວນໄວ້ເຊິງສິດທັງຫມົດ
ໜັງສືພິມປະຊາຊົນ ຖະໜົນກຳແພງເມືອງ ນະຄອນຫຼວງວຽງຈັນ ໂທລະສັບ: 020 555 616 28 , 020 55733442, 020 59598689 ອີເມວ: pasaxonit@gmail.com